
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  19ης/23 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 157/2023
Στη Λευκάδα σήμερα στις 19 του μηνός Ιουλίου, του έτους 2023, ημέρα Τετάρτη και ώρα 15:30 ήρθε σε  δημόσια μεικτή (με τηλεδιάσκεψη μέσω εφαρμογής Webex & δια ζώσης στο Διοικητήριο-αίθουσα πολλαπλών χρήσεων), τακτική συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 καθώς και τις δ/ξεις του άρθρου 41 του Ν. 4954/22 & την υπ’ αρ. 375/39167/02-06-2022 Εγκύκλιο του ΥΠ.ΕΣ., ύστερα από την με αρ. πρωτ: 17093/14.7.2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                                Παρόντες                                                                           Απόντες

	1
	Ρόκκος Στυλιανός (Πρόεδρος)
	δια ζώσης
	1
	Ζουριδάκης Ευτύχιος 

	2
	Λύγδας Σπυρίδων
	τηλεδιάσκεψη
	2
	Μαργέλη Μαρία 

	3
	Βικέντιος Νικόλαος 
	δια ζώσης
	3
	Σαρανταένας Ιωάννης

	4
	Τυπάλδος Νικόλαος
	δια ζώσης
	4
	Κοντογιώργης Σπυρίδων

	5
	Σολδάτος Χαρίλαος
	δια ζώσης
	5
	Γιαννούτσος Χαράλαμπος 

	6
	Αργυρός Νικόλαος 
	τηλεδιάσκεψη
	6
	Λάζαρης Απόστολος

	7
	Σολδάτος Θεόδωρος
	τηλεδιάσκεψη
	7
	Λιβιτσάνος Ιωάννης

	8
	Σκληρός Φίλιππος 
	δια ζώσης
	8
	Κονιδάρης Κων/νος

	9
	Γαζής Αναστάσιος 
	δια ζώσης
	9
	

	10
	Σολδάτος Γεώργιος
	τηλεδιάσκεψη
	10
	(οι οποίοι δεν συμμετείχαν, 

	11
	Αραβανή Χριστίνα
	τηλεδιάσκεψη
	11
	 αν και κλήθηκαν νόμιμα)

	12
	Δρακονταειδής Κων/νος
	δια ζώσης
	12
	

	13
	Σέρβος Κων/νος
	δια ζώσης
	13
	

	14
	Περδικάρης Αθανάσιος
	δια ζώσης
	14
	

	15
	Χαλικιάς Ευάγγελος
	δια ζώσης
	15
	

	16
	Γληγόρης Χρήστος
	δια ζώσης
	16
	

	17
	Γληγόρης Κων/νος
	δια ζώσης
	17
	

	18
	Κωνσταντινίδη Ρεκατσίνα Σεβαστή 
	δια ζώσης
	18
	

	19
	Γαζής Νικόλαος 
	δια ζώσης
	19
	

	20
	Βερροιώτης Ευάγγελος
	δια ζώσης
	20
	

	21
	Ζαβιτσάνος Πέτρος
	δια ζώσης
	21
	

	22
	Μελάς Γεράσιμος
	δια ζώσης
	22
	

	23
	Γιαννιώτης Παναγιώτης
	τηλεδιάσκεψη
	23
	

	24
	Τσιρογιάννης Γεώργιος
	τηλεδιάσκεψη
	24
	

	25
	Βεροιώτης Αλέξανδρος
	δια ζώσης
	25
	

	26
	
	
	26
	

	27
	
	
	27
	

	28
	
	
	28
	

	29
	
	
	29
	

	30
	
	
	30
	

	31
	
	
	31
	

	32
	
	
	32
	

	33
	
	
	33
	


Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι πέντε (25)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1) θέμα Εκτός Ημερήσιας Διάταξης.

Το 12ο θέμα της Η.Δ. ομόφωνα προτάχθηκε μετά το 2ο θέμα της Η.Δ.
Οι Δ.Σ. Δρακονταειδής Κων/νος, Γληγόρης Χρήστος και Σέρβος Κων/νος, αποχώρησαν πριν την συζήτηση του 3ου θέματος της Η.Δ. Οι Δ.Σ. Περδικάρης Αθανάσιος, Χαλικιάς Ευάγγελος και Ζαβιτσάνος Πέτρος, αποχώρησαν πριν την συζήτηση του 4ου θέματος της Η.Δ. Ο Δ.Σ. Μελάς Γεράσιμος, αποχώρησε πριν την συζήτηση του 5ου θέματος της Η.Δ.

Οι Δ.Σ. Γληγόρης Κων/νος, Κωνσταντινίδη Ρεκατσίνα Σεβαστή, Βερροιώτης Ευάγγελος και Βεροιώτης Αλέξανδρος, αποχώρησαν πριν την συζήτηση του 8ου θέματος της Η.Δ. 

ΘΕΜΑ Εκτός Ημερήσιας Διάταξης: Απόφαση Δ.Σ. για τροποποίηση της αρ. 396/2017 απόφασης Δ.Σ. Δήμου Λευκάδας και κατάταξη-αναβάθμιση του Δημοτικού Σταδίου Πλάτων Γρηγόρης στην κατηγορία Γ1.

               




Εισηγητής:  Νικόλαος Τυπάλδος, Αντιδήμαρχος


  Μετά την διαπίστωση της απαρτίας και πριν την έναρξη της συζήτησης των θεμάτων της Η.Δ., ο Πρόεδρος πρότεινε στο Σώμα, τη συζήτηση του ανωτέρω θέματος εκτός ημερήσιας διάταξης, σύμφωνα με τις δ/ξεις της  παρ.7 του άρθρου 67 του Ν.3852/10, όπως αντικαταστάθηκαν  από το άρθρο 41 του Ν.4954/22 στο οποίο ορίζονται τα εξής:
«7. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος, η εκτελεστική επιτροπή, καθώς και η οικονομική επιτροπή και η επιτροπή ποιότητας ζωής. Οι σύμβουλοι επικεφαλής δημοτικής παράταξης έχουν το δικαίωμα δύο (2) μέρες προ της δημοσίευσης της πρόσκλησης της παρ. 4 να προτείνουν τη συμπλήρωση της ημερήσιας διάταξης με επείγοντα θέματα, τα οποία ο πρόεδρος δύναται να εντάξει στα προς συζήτηση θέματα της ημερήσιας διάταξης. Αν ο πρόεδρος δεν εγκρίνει την ένταξη των θεμάτων αυτών, το δημοτικό συμβούλιο με απόφασή του, που λαμβάνεται από την πλειοψηφία των παρόντων μελών του μετά από το πέρας της συζήτησης των θεμάτων της ημερήσιας διάταξης μπορεί είτε να λάβει απόφαση συζήτησης και λήψης απόφασης επί των θεμάτων αυτών είτε να αναβάλει τη συζήτηση αυτών για ειδική συνεδρίαση, η οποία διεξάγεται εντός των δεκαπέντε (15) επόμενων ημερών από την ολοκλήρωση της τακτικής του συνεδρίασης. Το δημοτικό συμβούλιο έχει δικαίωμα να αποφασίζει, μετά από σχετική πρόταση εισήγηση του προέδρου ή του δημάρχου και χωρίς συζήτηση, με την πλειοψηφία των παρόντων μελών του, ότι ένα θέμα το οποίο δεν είναι γραμμένο στην ημερήσια διάταξη, είναι κατεπείγον να το συζητήσει και να πάρει απόφαση γι' αυτό πριν από την έναρξη της συζήτησης των θεμάτων της ημερήσιας διάταξης. Κατά προτεραιότητα και πάντα μετά τον δήμαρχο εκφράζουν τις απόψεις τους οι επικεφαλής των παρατάξεων, σύμφωνα με τη σειρά εκλογής.»
      
Στη συνέχεια ενημέρωσε το Σώμα για το κατεπείγον του θέματος για τροποποίηση της αρ. 396/2017 απόφασης Δ.Σ. Δήμου Λευκάδας και κατάταξη-αναβάθμιση του Δημοτικού Σταδίου Πλάτων Γρηγόρης στην κατηγορία Γ1 και  κάλεσε το Δ.Σ. να  ψηφίσει σχετικά. 


                                                         Το Δ.Σ. αφού έλαβε υπόψη του

· την εισήγηση του προέδρου 

· την παρ.7 του άρθρου 67 του Ν. 3852/10, όπως αντικαταστάθηκε από το άρθρο 41 του Ν.4954/22 
· τις δ/ξεις του άρθρου 177 του Ν. 4635/2019
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει να συζητηθεί κατά προτεραιότητα, λόγω της κατεπείγουσας φύσης του.
· Την αρ.7079/25.2.2015 εγκύκλιο του Υπ. Εσωτερικών & Διοικ, Ανασυγκρότησης
ΑΠΟΦΑΣΙΖΕΙ ΟΜΟΦΩΝΑ
 Την συζήτηση του θέματος που αφορά στην τροποποίηση της αρ. 396/2017 απόφασης Δ.Σ. Δήμου Λευκάδας και κατάταξη-αναβάθμιση του Δημοτικού Σταδίου Πλάτων Γρηγόρης στην κατηγορία Γ1.»
Στη συνέχεια ο Πρόεδρος του Δ.Σ. κ. Στυλιανός Ρόκκος, έδωσε τον λόγο στον Αντιδήμαρχο κ. Νικόλαο Τυπάλδο, ο οποίος εισηγούμενος το θέμα, έθεσε υπίοψη των μελών του Δ.Σ. τα εξής:
«Με την 396/2017 απόφασή του, το Δ.Σ. του Δήμου Λευκάδας είχε ομόφωνα αποφασίσει για την κατάταξη των  αθλητικών εγκαταστάσεων εντός των ορίων αρμοδιότητάς του, σε εφαρμογή του Αθλητικού Νόμου 2725/1999 (Ερασιτεχνικός και επαγγελματικός αθλητισμός και    άλλες διατάξεις) και της 273029/15521/12-7-2017 εγκυκλίου του Υπουργείου Πολιτισμού και Αθλητισμού.

Σύμφωνα με το άρθρο 56 Α παρ. 1 του Αθλητικού Νόμου 2725/1999, καθιερώθηκε η παρακάτω κατηγοριοποίηση των αθλητικών εγκαταστάσεων

αα) Ομάδα Α1: Υπαίθριες εγκαταστάσεις χωρίς θεατές ή έως 500 θεατές, στις οποίες διεξάγονται μόνο προπονήσεις.
ββ) Ομάδα Α2: Υπαίθριες εγκαταστάσεις χωρίς θεατές ή έως 500 θεατές, στις οποίες διεξάγονται και αγώνες.
γγ) Ομάδα Β1: Υπαίθριες εγκαταστάσεις από 500 έως 5.000 θεατές, όπου διεξάγονται τοπικοί ή ερασιτεχνικοί αγώνες.
δδ) Ομάδα Β2: Υπαίθριες εγκαταστάσεις από 500 έως 5.000 θεατές, όπου διεξάγονται αγώνες εθνικών κατηγοριών.
εε) Ομάδα Γ1: Υπαίθριες εγκαταστάσεις από 500 έως 5.000 θεατές, όπου διεξάγονται διεθνείς αγώνες ή αγώνες επαγγελματικών κατηγοριών.
στστ) Ομάδα Γ2: Υπαίθριες εγκαταστάσεις με 5.000 θεατές και πάνω, ανεξάρτητα από την κατηγορία των αγώνων.
ζζ) Ομάδα Δ: Κλειστές εγκαταστάσεις χωρίς θεατές ή έως 1.000 θεατές.
ηη) Ομάδα Ε1: Κλειστές εγκαταστάσεις με πάνω από 1.000 θεατές, όπου διεξάγονται τοπικοί ή ερασιτεχνικοί αγώνες.
θθ) Ομάδα Ε2: Κλειστές εγκαταστάσεις με πάνω από 1.000 θεατές, όπου διεξάγονται αγώνες εθνικών κατηγοριών.
ιι) Ομάδα ΣΤ: Κλειστές εγκαταστάσεις με πάνω από 1.000 θεατές, όπου διεξάγονται διεθνείς αγώνες ή αγώνες επαγγελματικών κατηγοριών.
Επίσης στο ίδιο άρθρο 56 Α στην  παρ. 2β προβλέπεται ότι:

Οι δήμοι όλης της χώρας εκδίδουν μέσα σε τρεις (3) μήνες από τη δημοσίευση του παρόντος απόφαση με την κατάταξη όλων των δημοτικών και κοινοτικών αθλητικών εγκαταστάσεων εντός των διοικητικών τους ορίων. Οι Περιφέρειες όλης της χώρας εκδίδουν μέσα σε τρεις (3) μήνες από τη δημοσίευση του παρόντος απόφαση με την κατάταξη όλων των περιφερειακών αθλητικών εγκαταστάσεων εντός των διοικητικών τους ορίων. Πριν την έκδοση της άδειας λειτουργίας του άρθρου 56Β, ο φορέας διοίκησης κάθε εγκατάστασης δηλώνει υπεύθυνα ότι δεν έχουν μεταβληθεί οι συνθήκες και επομένως η εγκατάσταση παραμένει στην ίδια κατηγορία. Σε περίπτωση μεταβολής των συνθηκών, εκδίδεται νέα απόφαση από τον οικείο δήμο ή την οικεία Περιφέρεια.

Από το 2017 που πάρθηκε η ανωτέρω απόφαση, στο στάδιο ΠΛΑΤΩΝ ΓΡΗΓΟΡΗΣ έγιναν προσθήκες και βελτιώσεις που δικαιολογούν πλέον την αναβάθμισή του στην σχετική κατηγοριοποίηση.

Συγκεκριμένα έγινε ανακαίνιση των παλιών αποδυτηρίων, δημιουργία νέων αποδυτηρίων, δημιουργία αίθουσας τύπου, δημιουργία ιατρείου, τοποθέτηση δημοσιογραφικών θεωρείων, τοποθέτηση νέων καθισμάτων στις κερκίδες, βάψιμο της κεντρικής εισόδου και καλλωπισμός του περιβάλλοντα χώρου, τοποθέτηση νέου ταρτάν, ενώ άμεσα δρομολογείται η τοποθέτηση πυλώνων φωτισμού και ο απαραίτητος χώρος υγιεινής (τουαλέτα) για την εξυπηρέτηση ατόμων με ειδικές ανάγκες.

Κατόπιν των ανωτέρω,

ΕΙΣΗΓΟΥΜΑΙ

Την τροποποίηση της 396/2017 απόφασης Δ.Σ. Δήμου Λευκάδας, στο τμήμα που αφορά το Δημοτικό Στάδιο Λευκάδας ΠΛΑΤΩΝ ΓΡΗΓΟΡΗΣ και την κατάταξή του πλέον στην κατηγορία Γ1 (αναβάθμιση από Β2) , λόγω των έργων που έχουν πραγματοποιηθεί τα τελευταία χρόνια, καθώς και αυτών που έχουν δρομολογηθεί να ολοκληρωθούν πριν την έναρξη του πρωταθλήματος της SUPERLEAGUE 2 στο οποίο θα συμμετάσχει ο Τηλυκράτης Λευκάδας την νέα ποδοσφαιρική περίοδο.

Για τις υπόλοιπες αθλητικές εγκαταστάσεις ισχύει ο συνημμένος πίνακας της 396/2017 απόφασης Δ.Σ. Δήμου Λευκάδας.»
Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ

Την τροποποίηση της αρ. 396/2017 απόφασης Δ.Σ. Δήμου Λευκάδας, στο τμήμα που αφορά το Δημοτικό Στάδιο Λευκάδας ΠΛΑΤΩΝ ΓΡΗΓΟΡΗΣ και την κατάταξή του πλέον στην κατηγορία Γ1 (αναβάθμιση από Β2) , λόγω των έργων που έχουν πραγματοποιηθεί τα τελευταία χρόνια, καθώς και αυτών που έχουν δρομολογηθεί να ολοκληρωθούν πριν την έναρξη του πρωταθλήματος της SUPERLEAGUE 2 στο οποίο θα συμμετάσχει ο Τηλυκράτης Λευκάδας την νέα ποδοσφαιρική περίοδο.

Για τις υπόλοιπες αθλητικές εγκαταστάσεις ισχύει ο συνημμένος πίνακας της 396/2017 απόφασης Δ.Σ. Δήμου Λευκάδας.

            Η απόφαση αυτή πήρε αρ. 157/2023.

    

      Ο ΠΡΟΕΔΡΟΣ



           Τα παρόντα μέλη

       
             ΣΤΥΛΙΑΝΟΣ ΡΟΚΚΟΣ

